Številka: 1100-50/2021/1

Datum: 15. 4. 2021

Na podlagi prvega odstavka 25. člena Zakona o delovnih razmerjih Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722) in [203/20](http://www.uradni-list.si/1/objava.jsp?sop=2020-01-3772) – ZIUPOPDVE) 3. točke prvega odstavka 68. člena in tretjega odstavka 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE)

**Ministrstvo za javno upravo**, Tržaška cesta 21, 1000 Ljubljana,

objavlja prosto uradniško delovno mesto za določen čas, s 6-mesečnim poskusnim delom,

**PODSEKRETAR (šifra DM 10019) v** **Direktoratu za informacijsko družbo, Sektorju za razvoj informacijske družbe,** za določen čas, do 31. 3. 2022 oziroma do konca trajanja projekta Predsedovanje Republike Slovenije Svetu Evropske unije 2021.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja); specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja); magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja); magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj 6 let delovnih izkušenj;
* državljanstvo Republike Slovenije;
* višja raven znanja angleškega jezika;
* znanje uradnega jezika;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat magisterij znanosti ali znanstveni doktorat.

Naloge delovne mesta:

* strokovna pomoč pri vodenju delovne skupine in delovnih teles Sveta Evropske unije ali drugih neformalnih delovnih skupin s področja informacijske družbe in elektronskih komunikacij ali drugih neformalnih delovnih skupin,
* strokovna podpora pri posameznem dosjeju s področja informacijske družbe in elektronskih komunikacij – analiza dosjejev, priprava strokovnih podlag in predlogov rešitve ter usklajevanje z drugimi področji,
* pomoč pri vodenju in izvajanju strokovnih nalog z delovnega področja na projektu predsedovanja,
* samostojno oblikovanje stališč, sistemskih rešitev in priprava najzahtevnejših gradiv v okviru projekta predsedovanja,
* sodelovanje v pripravah na predsedovanje in pri organiziranju dogodkov v zvezi s predsedovanjem,
* priprava informacij o predsedovanju za seznanjanje javnosti,
* opravljanje drugih zahtevnejših nalog v projektnih skupinah v okviru projekta predsedovanja,
* opravljanje drugih nalog v zvezi s projektom PSEU2021 v okviru delovnega področja ministrstva in
* opravljanje drugih nalog po navodilu vodij projekta predsedovanja.

**Na navedenem delovnem mestu bo izbrani kandidat opravljal naloge, povezane z izvajanjem posebnega vladnega projekta »Predsedovanje Republike Slovenije Svetu Evropske unije 2021«. Izbrani kandidat bo naloge opravljal v okviru vsebin informacijske družbe in elektronskih komunikacij, ki se obravnavajo na nivoju Evropske unije.**

Prednost pri izbiri bodo imeli kandidati s poznavanjem ureditve oziroma izkušnjami na področju informacijske družbe in elektronskih komunikacij.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo kandidata, da za namen tega postopka zaposlitve dovoljuje Ministrstvu za javno upravo pridobitev podatkov o izpolnjevanju pogojev za zasedbo delovnega mesta iz uradnih evidenc.
2. Pisna izjava kandidata o višji ravni znanja angleškega jezika.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Višja raven znanja angleškega jezika se dokazuje:

* s potrdilom o aktivnem znanju angleškega jezika (zlasti s potrdilom o opravljeni maturi (angleščina), opravljenem izpitu Državnega izpitnega centra na višji ravni, potrdilom o opravljenem mednarodnem izpitu oziroma certifikatu najmanj na ravni Sveta Evrope B2 ipd.) ali
* z dokazilom, da se je oseba šolala v angleškem jeziku (pridobila stopnjo izobrazbe: osnovno, srednjo, do- ali podiplomsko) v državi, v kateri je to materni jezik ali
* z dokazilom, da je oseba vsaj šest mesecev opravljala delo visokošolske zahtevnosti v tujini v angleškem jeziku,
* z ustnim preizkusom.

Izbrani kandidat bo delo opravljal na uradniškem delovnem mestu podsekretar brez imenovanja v naziv. Pravice oziroma obveznosti se mu določijo glede na uradniški naziv podsekretar. Z izbranim kandidatom bo sklenjeno delovno razmerje za določen čas do   
31. 3. 2022 oziroma do konca trajanja projekta Predsedovanje Republike Slovenije Svetu Evropske unije 2021, in sicer s polnim delovnim časom, s šestmesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Ministrstva za javno upravo na Tržaški cesti 19 v Ljubljani oziroma v drugih njegovih uradnih prostorih.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje v zaprti ovojnici z označbo: »Za javno objavo za delovno PODSEKRETAR (šifra DM 10019) v Direktorat za informacijsko družbo, Sektorju za razvoj informacijske družbe, št. 1100-50/2021« **na naslov**: Ministrstvo za javno upravo, Sekretariat, Služba za kadrovske zadeve, Tržaška cesta 21, 1000 Ljubljana, in sicer **v roku 8 dni** po objavi na osrednjem spletnem mestu državne uprave GOV.SI in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [gp.mju@gov.si](mailto:gp.mju@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Informacije o izvedbi javnega natečaja daje Katarina Bergelj, tel. št. 01/478 85 65, o delovnem področju pa Mojca Jarc, tel. št. 01/400 32 50.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |  |
| --- | --- | --- |
|  |  | Boštjan Koritnik |
|  |  | minister |